Santi Cazorla

Santiago "Santi" Cazorla González (; lahir 13 Disember 1984) merupakan seorang pemain bola sepak Sepanyol yang bermain untuk kelab Liga Perdana Inggeris, Arsenal. Beliau bermain di posisi sayap dan pemain tengah. Beliau juga berperanan mengawal bola dengan cantik untuk menghantar hantaran lintang. Cazorla telah disenaraikan sebagai 10 pemain terbaik dunia dari Bloomberg pada tahun 2013.

Pada tahun 2012, Arsenal telah menandatangani Cazorla dari Malaga membuatkan impak baharu buat Arsenal. Dalam musim 2012-13, iaitu tahun pertama Cazorla di Arsenal, Cazorla telah membuat 13 hantaran, di mana beliau telah diundi sebagai "Arsenal Player of Season".

Cazorla telah bersama dengan pasukan Sepanyol sejak UEFA Euro 2008 dan UEFA Euro 2012. Beliau juga bermain dalam Piala Dunia FIFA 2014.

Kerjaya kelab

Villareal 
Santi Cazorla telah dilahirkan di Llanera, Asturias, Cazorla mula bermain bola sepak ketika bersama dengan kelab tempatan, Real Oviedo, kemudian kelab Villareal menandatangani beliau ketika Cazorla berumur 17 tahun. Pada 2003, Cazorla menyertai kelab Villareal B. Pada November 2003, Cazorla buat debut pertama beliau apabila menang 1-0 menentang Deportivo de La Coruñ (satu minit bermain).

Recreativo 
Pada 7 Julai 2006, kelab Recreativo de Huelva menandatangani Cazorla sebanyak €600,000 untuk kontrak selama empat tahun dari Villareal. Pada 27 Ogos 2006, Cazorla membuat debut pertama beliau dalam kelab Recreativo apabila seri 1-1 bertemu dengan RCD Mallorca. Cazorla menjadi "Spanish Player of the Year" merujuk kepada Don Balón. Pada 22 April 2007, beliau berazam untuk menjaringkan gol berikutan bapa Cazorla meninggal dunia, Recreativo menang 4-2 menentang Racing de Santander, di mana kelab Andalusia itu berjaya ke La Liga daripada Segunda División.

Kembali ke Villareal 
Pada tahun 2007, Villareal membeli semula Cazorla. Dalam musim 2007-08, beliau bermain secara "instrumental" dan berjaya membuatkan Villareal melonjak ke tangga kedua La Liga, di mana Villareal layak ke Liga Juara-Juara UEFA.

Ketika perlawanan liga menentang Almeria pada April 2009, Cazorla telah cedera di kanan fibula beliau selepas diasak dua pemain.. Beliau tidak dapat beraksi dalam kelayakan Liga Europa, namun Cazorla kembali semula apabila Villareal menang 3-2 menentang Mallorca dengan menghabiskan kempen liga dengan menjaringkan lapan gol.

Cazorla telah mengalami kecederaaan ketika musim 2009-10, di mana beliau tidak dapat beraksi dalam Piala Dunia 2010 di Afrika Selatan. Beliau beraksi semula bersama Villareal ketika musim 2010-11 dengan hanya terlepas satu perlawanan dan menjaringkan lima gol.

Arsenal 
Pada 7 Ogos 2012, secara rasminya Cazorla berpindah ke Arsenal yang beraksi di Liga Perdana Inggeris.. Beliau menjadi pemain utama buat Arsène Wenger dalam pemindahan musim panas selepas penyerang Jerman, Lukas Podolski dan penyerang Perancis, Olivier Giroud.

Musim 2012-13 

Cazorla berasa amat teruja untuk memulakan kerjaya barunya di Arsenal. Perlawanan pertama Cazorla ialah ketika menentang Sunderland. "Setiap hari saya berasa amat berguna kepada rakan sepasukan saya dan saya amat teruja sekali," beliau berkata. "Kelab ini banyak menyelesaikan masalah dalam pasukan dan mudah untuk saya menetap di bandar ini. Setiap hari saya berasa amat selesa." Cazorla meneruskan hidup barunya di Arsenal. Penyerang Sepanyol itu menjaringkan gol buat pertama kalinya ketika menang 2-0 menentang Liverpool di Anfield.

Cazorla bermain setiap perlawanan kecuali Liga Juara-Juara selepas tewas kepada Olympiacos pada bulan Disember. Penyerang Sepanyol membuat hat-trick buat pertama kalinya ketika menentang Reading. Cazorla telah dilanda kontrobersi ketika menentang West Bromwich Albion apabila beliau mengenakan sepakan penalti apabila diasak oleh Steven Reid. Walau bagaimanapun, televisyen menyiarkan tiada persentuhan antara Reid dan Cazorla.

Pada 14 Mei 2013, Cazorla membuat empat hantaran untuk gol Arsenal ketika menentang Wigan Athletic 4-1 di mana kelab di London Utara itu melonjak ke tangga keempat liga dan berjaya memasuki kelayakan Liga Juara-Juara UEFA 2013-14. Cazorla telah menghabiskan musimnya dengan bermain sebanyak 38 perlawanan dan beliau diundi sebagai "Arsenal Player of the Year" dalam musim 2012-13.  Beliau habiskan musim pertamanya di Arsenal dengan 12 gol dan 14 hantaran daripada 49 perlibatan.

Musim 2013-14 

Cazorla kembali kepada pra-musim selepas latihan seminggu untuk Sepanyol untuk Piala Konfederasi. Beliau bermula di bangku simpanan ketika menentang Aston Villa kemudian beliau masuk padang selepas Alex Oxlade-Chamberlain tercedera.

Cazorla hanya bermain menentang Tottenham Hostpur pada bulan September. Pemain Sepanyol itu cedera di lutut sebelum perlawanan menentang Sunderland membuatkan beliau terpaksa berehat selama sebulan.

Cazorla muncul semula selepas cedera pada lutut. Pemain Sepanyol itu memulakan perlawanan dengan menentang Norwich City. Beliau menjadi pemain gantian ketika kekalahan kepada Borussia Dortmund dalam Liga Juara-Juara UEFA selepas Robert Lewandowski menamatkan hasrat Arsenal untuk menang.

Cazorla bermain semua enam perlawanan Arsenal dalam bulan November dan menjaringkan gol buat pertama kalinya dalam musim ini ketika menentang Liverpool. Pada 30 November 2013, Cazorla membuat karier ke-300nya, ketika Arsenal menang 3-0 menentang Cardiff City.

Cazorla bermain dalam tiga perlawanan pertama pada bulan Disember dengan menentang Manchester City dan Chelsea sebelum rehat. Pemain Sepanyol itu muncul semula dalam perlawanan menentang West Ham United, di mana beliau membuat aksi terbaik dengan melakukan hantaran kepada Theo Walcott sebelum Walcott menjaringkan gol.

Cazorla bermain dalam setiap minit untuk Arsenal pada bulan Mac sebelum Arsenal menandatangani kontrek baru. "Saya berasa amat gembira di kelab ini apabila kelab ini mendatangani kontrak baru untuk saya," Cazorla berkata."Satu daripada alasan utama saya datang ke sini ialah menjadi pemain terhebat dan menyertai Arsenal untuk mencungkil bakat saya.

Selepas mengalahkan Everton 4-1, Cazorla mengambil sepakan penalti ketika menentang Wigan Athletic dalam penentuan sepakan penalti selepas seri 1-1 dan berjaya menghantar Arsenal ke perlawanan akhir Piala FA di Stadium Wembley.

Arsenal bangkit selepas ketinggalan 0-2 kepada Hull City dalam Perlawanan Akhir Piala FA 2014. Cazorla berjaya merapatkan kedudukan 2-2 sebelum Aaron Ramsey menjaringkan gol dalam masa tambahan. Cazorla habiskan kempen liga dengan 47 perlibatan dalam semua kejohanan.

Musim 2014-15 
Cazorla memulakan kempen baru dengan jaringan gol di Stadium Wembley apabila Arsenal menentang Manchester City dalam Perisai Komuniti FA 2014. Kemenangan itu mengalahkan juara liga itu untuk memberikan gelaran kedua Arsenal pada tahun 2014.

Kerjaya antarabangsa 

Cazorla memulakan kerjaya antarabangsanya ketika bersama Pasukan B21 Sepanyol, di bawah Iñaki Sáez. Beliau telah dipanggil untuk perlawanan menentang Itali dalam Sukan Olimpik 2004 di Athens.

Cazorla membuat perlawanan pertamanya pada 31 Mei 2008 menentang Peru dengan kemenangan 3-1. Selepas itu, Cazorla sebagai pemain simpanan dalam kejohanan menentang Rusia, Sweden dan Greece dalam peringkat kumpulan. Dalam suku akhir, Sepanyol menentang Itali dalam penentuan sepakan penalti di mana Sepanyol menang Dalam perlawanan akhir, Cazorla bermain 25 minit terakhir menggantikan David Silva. Sepanyol mengalahkan Jerman 1-0 dalam perlawanan akhir membuatkan Sepanyol memenangi kejohanan utama dalam 44 tahun.

Pada 19 November 2008, Cazorla menjaringkan gol antarabangsa buat pertama kalinya ketika menentang Chile dengan kemenangan 3-0 dalam perlawanan persahabatan.

Cazorla terpaksa melupakan perlawanan Piala Dunia FIFA 2010 akibat menghidapi hernia. Pada 4 Jun 2011, ketika separuh masa pertama dalam perlawanan persahabatan menentang Amerika Syarikat, Cazorla menjaringkan gol sebanyak dua kali apabila pasukannya menang 4-0 di Massachussetts.

Cazorla telah diseneraikan oleh Vicente del Bosque dalam pasukan Sepanyol untuk persediaan menghadapi UEFA Euro 2012 di Poland dan Ukraine. Beliau bermain selama 10 minit ketika menentang Republik Ireland dalam peringkat kumpulan apabila menang 4-0.

Cazorla telah disenaraikan dalam skuad Sepanyol untuk Piala Dunia FIFA 2014 di Brazil. Pada 19 Jun, beliau membuat penampilan pertama di Piala Dunia selama 14 minit terakhir ketika menentang Chile, pasukan Sepanyol tewas 0-2 dan tersingkir selepas kekalahan yang memalukan sebelum itu, 1-5 kepada Belanda.

Kerjaya statistik

Antarabangsa

Gol antarabangsa

Rujukan 

Kelahiran 1984
Orang hidup
Pemain bola sepak Sepanyol
Pemain Arsenal F.C.
Pemain Villarreal CF
Pemain UEFA Euro 2008
Pemain Piala Konfederasi 2009
Pemain UEFA Euro 2012
Pemain Piala Konfederasi 2013
Pemain Piala Dunia FIFA 2014
Pemain Liga Perdana Inggeris
Pemain La Liga